Out of the Woods

"Out of the Woods" (בעברית: "לְהֵחָלֵץ מְצֵרָה" [לפי משמעות]; "מִחוּץ לַיַּעַר" [מילולי]) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989.<ref name=":12"></ref> השיר יצא לאור ב-19 בינואר 2016, על ידי חברת התקליטים ביג משין רקורדס, כסינגל השישי מתוך האלבום.<ref name=":32"></ref> סוויפט כתבה והפיקה אותו ביחד עם ג'ק אנטונוף. מבחינה מוזיקלית, הוא משלב סוגות מוזיקליות כמו אינדיטרוניקה וסינת'פופ. מבחינה לירית, מילותיו עוסקות בחרדה וההתרגשות הכרוכה בתחילת וסיום מערכת יחסים שהייתה לסוויפט בעבר.<ref></ref>

השיר ספג שבחים ביקורתיים מטעם מבקרי המוזיקה, שרבים מהם ציינו אותו לשבח על היותו "שיר בעל קצב".<ref></ref> הוא נכלל ברשימות כל הזמנים וסוף שנה של ארגונים כמו אינדפנדנט ופיצ'פורק. בארצות הברית, "Out of the Woods" הגיע בשיאו למקום ה-18 במצעד הבילבורד הוט 100 והפך לסינגל השישי ברציפות מ-1989 שעשה זאת. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה. "Out of the Woods" הגיע למקום הראשון במדיה פורסט TV.<ref name=":13"></ref>

במאי הווידאו קליפים ג'וזן קאהן ביים את הווידאו קליפ של השיר, שפורסם בבכורה עולמית ב-22 בדצמבר 2015, במהלך התוכנית Dick Clark's New Year's Rockin' Eve. קאהן עבד עם סוויפט על קליפים נוספים במהלך הקריירה שלה, כדוגמת הקליפים של "Look What You Made Me Do", "" ו-"Blank Space". על מנת לקדם את השיר ביצעה אותו סוויפט במספר תוכניות ואירועים כמו בתוכנית הטלוויזיה "בוקר טוב אמריקה" ובסיבוב ההופעות הרביעי שלה, "The 1989 World Tour".

== רקע והפקה ==
בהשראת סוגת הסינת'פופ של שנות ה-80 של המאה ה-20, טיילור סוויפט החליטה להתרחק מסוגת הקאנטרי שהייתה לסוגת החתימה שלה. ב-1989 (האלבום בו נכלל השיר), היא החליטה לכלול מוזיקה מסוגת הפופ ושאר הסוגות הקשורות אליו.<ref></ref><ref name=":3"></ref><ref></ref> תהליך ההקלטה החל באמצע שנת 2013 במקביל לתחילתו של סיבוב ההופעות "The Red Tour" שנועד לעזור בקידום אלבום האולפן הרביעי שלה, Red.<ref></ref> כדי להבטיח "מעבר חלק לפופ", גייסה סוויפט מוזיקאים חדשים ביניהם ג'ק אנטונוף, שהפיק שני שירים למהדורה הסטנדרטית של 1989, ורצועת בונוס אחת למהדורת הדלוקס שלו.<ref name=":3" /> אנטונוף עבד עימה בעבר על השיר "Sweeter than Fiction", שהוקלט עבור הפסקול One Chance (2013).<ref name=":0"></ref>

סוויפט אמרה לאנטרטיינמנט ויקלי שהיא רצתה לשתף פעולה עם אנטונוף בשיר בגלל ההפקות המוזיקליות שלו שמזוהות עם שנות ה-80 של המאה ה-20.<ref name=":0" /> אנטונוף רצה ש-"Out of the Woods" יהיה שיר שיישמע כמו שיר משנות ה-80 של המאה ה-21, אך שיהיה עם "צלילים מודרניים".<ref name=":4"></ref> הוא השתמש בסינתיסייזר מדגם Yamaha DX7, כדי ליצור צליל משנות ה-80 ברוב חלקי השיר, ובמכשיר מסוג Minimoog Voyager, בשביל ליצור את הצלילים המודרניים בשיר.<ref name=":4" /> הוא קיצץ בקולות הרקע שלו ושילב אותם עם קולות של תופים שחזרו על עצמם כדי ליצור צלילים "בומבסטיים יותר".<ref name=":4" /> לאחר שהשלים את העיבוד של כלי הנגינה, שלח אנטונוף לסוויפט את התוצר.<ref name=":4" /> הוא שלח לסוויפט את התוצר בזמן שהייתה במטוס ומכיוון שלא יכלה לכתוב אותו בזמן, היא הקליטה את המילים שלו.<ref name=":4" /> סוויפט אמרה שזו הפעם הראשונה שהיא כתבה מילים על גבי צלילים של כלי נגינה קיימים.<ref name=":5"></ref>

לאחר מכן, השניים עבדו על השלבים הסופיים של שלו. הוא הונדס על ידי לורה סיסק בסיוע ברנדן מורבסקי באולפני ג'ונגל סיטי בניו יורק ובסיוע קורי בייס באולפני הקלטות קונוויי בלוס אנג'לס. את ההפקה הווקאלית שלו ביצע מקס מרטין.

== מוזיקה ומילים ==

השיר הוא שיר סינת'פופ ואינדיטרוניקה אשר מבקרים רבים ייחסו לו השפעות של שנות ה-80 של המאה ה-20.<ref name=":5" /><ref name=":9"></ref> השיר גם כולל שימוש בסינתיסייזרים, תופים וקולות רקע אשר יוצרים "צליל כאוטי".<ref name=":5" /><ref></ref> בניגוד לשאר שירי האלבום, השיר נחשב ליותר עמום, וכזה המושפע מלהקת הרוק מיי מורנינג ז'קט לצורך הפקתו.<ref name=":5" /> אנטונוף אמר על הפקתו כי: "כל צליל חזק יותר מהקודם [...] זה התחיל בגדול, ואז אני חושב שהמהלך הברור היה לעשות פזמון מצלילים נמוכים, אבל הרעיון היה להמשיך לדחוף את הצלילים גבוה יותר".<ref name=":5" />

מבחינה לירית, השיר עוסק ביחסים שבירים ורצון על לשמור על מערכת יחסים עם סיכוי קלוש.<ref></ref> סוויפט מערערת על מערכת היחסים בינה לבין בן זוגה, ומנסה לחשוב על הטעויות שהם עשו.<ref></ref> בגשר סוויפט מתייחסת לתאונת אופנועי שלג שהשניים עברו במהלכה ואחד מבני הזוג היה צריך לעבור ניתוח. בראיון לרולינג סטון (גיליון ספטמבר 2014) הסבירה סוויפט כי המילים נכתבו בהשראת אחת ממערכות היחסים האמיתיות שלה שעוררו חרדה מתמדת: "כל יום היה מאבק. תשכח מתוכניות. לכל החיים – רק ניסינו להגיע לשבוע הבא".<ref name=":6"></ref> תאונת אופנועי השלג לטענתה כן הייתה אמיתית והיא קרתה כאשר ניסתה למנוע מצלמי פפראצי לצלם אותם.<ref name=":6" /> באוקטובר היא התראיינה שוב ל-NPR ואמרה כי:

== הוצאה ==
סוויפט הציגה בבכורה 15 שניות מתוך הווידאו קליפ של השיר בתוכנית "בוקר טוב אמריקה" ב-13 באוקטובר 2014.<ref></ref> היא אמרה כי "Out of the Woods" הוא אחד מהשירים האהובים עליה באלבום, כיוון שהוא מייצג באופן הטוב ביותר את 1989.<ref></ref><ref></ref> היא הסבירה את השיר והצהירה: "השבריריות והאופי העקום של מערכות יחסים מסוימות [...] זו הייתה מערכת יחסים שבה תהיתי בכל יום 'לאן זה הולך', אם זה הולך לשום מקום, ואם זה ייגמר למחרת".<ref></ref> השיר יצא לאור בהתחלה כסינגל שיווקי ב-14 באוקטובר 2014 ללא הופעות בתוכניות מוזיקה, וידאו קליפ או פרסום רשמי אחר.<ref></ref> ב-22 בדצמבר 2015, במהלך "בוקר טוב אמריקה" נודע באופן רשמי על יציאת הקליפ של "Out of the Woods". הוא שודר בשידור חי במהלך התוכנית Dick Clark's New Year's Rockin' Eve.<ref></ref> הוא משמש כסינגל הרשמי השישי מ-1989, והוא נשלח לתחנות הרדיו ב-19 בינואר 2016.<ref></ref>

== וידאו קליפ ==
חופי בת'לס, המוצגים בסוף הסרטון
הווידאו קליפ של "Out of the Woods" בוים על ידי במאי הווידאו קליפים ג'וזף קאהן, ושודר בבכורה עולמית ב-Dick Clark's New Year's Rockin' Eve עם ריאן סיקרסט ב-ABC ב-31 בדצמבר 2015.<ref></ref> הדבר סימל את שיתוף הפעולה הרביעי של סוויפט וקאהן באלבום, לאחר "Blank Space", "Bad Blood" ו-"Wildest Dreams". הוא צולם בניו זילנד, בהרי קווינסטאון בחופי בת'לס. במהלך הצילומים פגעה סערה קשה באזור, אשר גרמה לעצים ליפול סביבם.<ref name=":7"></ref> לאחר הפינוי, הצילומים נמשכו חודש אחר כך.<ref></ref>

הקליפ מתחיל עם הכיתוב: "היא איבדה אותו". לאחר מכן, סוויפט נראית כשהיא עומדת יחפה על החוף ולבושה בשמלה כחולה.<ref name=":7" /> היא עוברת דרך מה שנראה כיער מכושף שנוצר סביבה, נרדפת על ידי להקת זאבים שקרעו לה את השמלה הכחולה, ונאבקת לברוח משורשי עצים שעוקבים אחריה. לאחר מכן, היא מוצאת את עצמה במקומות שונים המייצגים את ארבעת האלמנטים הבסיסיים של הטבע כגון ההרים המושלגים, האוקיינוס, הנוף הצחיח, מקומות בוציים ויער שנשרף. בסופו של הקליפ, היער אליו נכנסה בהתחלה נעלם כלא היה. היא חוזרת לחוף הים, ומבחינה בגרסה אחרת שלה מחכה שם. הוא מסתיים עם הכיתוב: "היא איבדה אותו, אבל היא מצאה את עצמה, ואיכשהו זה היה הכול", שהיה חלק מהמסרים הסודיים בשיר.<ref name=":7" />

קאהן טען כי בקליפ "סוויפט סבלה למען האמנות" כאשר ביצעה את כל הפעלולים בו בעצמה, ללא שימוש בכפילים כשביצעה פעולות כמו ריצה בתוך בוץ טובעני או ערימות של שלג.<ref name=":8"></ref>

=== ביקורת ===
שרן שטי מסלייט אמר כי "הקליפ ממחיש היטב את תחושת החרדה עליה מדבר השיר".<ref name=":8" /> פיטר סבלנדוריו מניו יורק דיילי ניוז ראה את הקליפ כ"קליפ המדהים ביותר שלה באותה התקופה" ותיאר את האפקטים בו כ"מנקרי עיניים".<ref></ref> הארלי בראון מספין תיאר את הקליפ כ"קולנועי" ו"פנטסטי".<ref></ref> אמנדה בל מחדשות MTV השוותה את האיכות הקולנועית של הקליפ לזיכיון הסרטים "הארי פוטר", והחמיאה לעובדה כי הוא משקף את מילות השיר.<ref></ref>

== ביקורת ==
"Out of the Woods" זכה לשבחים ביקורתיים רבים מטעם מבקרי המוזיקה. ג'ייסון ליפשוטז מבילבורד נתן לשיר ציון של 4 וחצי כוכבים מתוך 5 כוכבים בסך הכול.<ref></ref> סם לנסקי ממגזין טיים החמיא להפקת השיר, כינה את הפזמון שלו "כהמנון" ואף שיבח את השינוי בכיוון המוזיקלי של סוויפט.<ref></ref> לינדזי זולדז ממגזין ניו יורק סברה כי השיר מסמל "כיוון חדש, מרגש, לא צפוי ובוגר בקולה של סוויפט".<ref></ref>

בריאן מנספילד מ-USA Today שיבח גם כן את השינוי בכיוון המוזיקלי של סוויפט וטען כי שינוי זה מציג אותה בצורה "בוגרת" יותר כאמנית.<ref name=":9" /> מיקאל ווד מלוס אנג'לס טיימס ראה את השיר כאחד מהשירים הטובים ביותר באלבום והגדיר אותו כ"מחווה האותנטית ביותר לצליל הסינת'פופ של שנות השמונים, שסוויפט ניסתה לשחזר".<ref></ref> אנני גלווין ממגזין סלנט כינתה את השיר כ"ניצחון מסעיר של שיר אהבה, המציע מעורבות רגשית שאינה שכיחה בפופ המיינסטרים".<ref></ref> אנדי גיל מאינדפנדנט שיבח את מילות השיר על כך ש"הן מהוות את התמצית של השינוי הרגשי והדרמטי שסוויפט עברה", והשווה את הפקת הסינת'פופ שבו לזו של השיר "Vienna" של להקת אולטראווקס.<ref></ref>

בפיצ'פורק דירגו את השיר במקום ה-94 ברשימת "100 השירים הטובים ביותר של 2014".<ref></ref> ב-NME דירגו את השיר במקום השביעי ברשימת "השירים הטובים ביותר של הזמרת", ונכתב שם שהוא "אחד מהניצחונות הגדולים ביותר של סוויפט" וזאת, בנוסף לכך שהוא כונה כ"המנון" ו"מלהיב".<ref name=":10" /> נייט ג'ונס ממגזין ניו יורק שיבח גם הוא את הפקת השיר,<ref name=":11" /> אך רוב שפילד מרולינג סטון הביע פחות התלהבות ממנו כשהוא מרגיש "שהקומפוזיציה מציפה את המילים הסבוכות".<ref name=":1"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|15
|<ref></ref>
|-
|פיצ'פורק
|100 הרצועות הטובות ביותר לשנת 2014
|94
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|98
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|8
|<ref name=":2"></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|11
|<ref></ref>
|-
|NME
|השירים הטובים ביותר של טיילור סוויפט, לפי דירוג
|7
|<ref name=":10"></ref>
|-
|NPR
|שירי הפופ האהובים ביותר בשנת 2014 על פי NPR
|נכלל
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|42
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|21
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|12
|<ref name=":11"></ref>
|-
|Glamour
|שירי טיילור סוויפט מדורגים, 10 השירים הטובים ביותר והגרועים ביותר
|6
|<ref name=":42"></ref>
|}

== הצלחה מסחרית ==
תחילה, השיר יצא כסינגל שיווקי וכתוצאה מכך נכנס למקום ה-18 במצעד הבילבורד הוט 100,<ref></ref> ובמצעד השירים הדיגיטליים הגיע למקום הראשון, והפך לשיר השמיני שלה לעשות זאת.<ref></ref> קצת לפני שיצא כסינגל, הוא חזר בחזרה למקום ה-46 אך לא הצליח להיכנס בחזרה לעשרים העליונים.<ref></ref> נכון ל-11 במאי 2016, השיר קיבל את מעמד הפלטינה בארצות הברית על ידי איגוד תעשיית ההקלטות האמריקאי, על מכירות של למעלה ממיליון עותקים במדינה.<ref name=":14" />

בנוסף לכך, הוא הגיע למקום הראשון בישראל,<ref name=":13" /> השישי בניו זילנד,<ref></ref> השמיני בקנדה הוט 100,<ref></ref> וה-19 במצעד הסינגלים האוסטרלי.<ref></ref> בקנדה ואוסטרליה קיבל את מעמד הזהב ובנורווגיה את מעמד הפלטינה.<ref></ref><ref></ref><ref></ref>

== הופעה וגרסאות כיסוי ==
סוויפט ביצעה את "Out of the Woods" בסיבוב ההופעות "[[The 1989 World Tour".]]
ב-23 באוקטובר היא הופיעה לראשונה עם השיר בתוכנית האירוח של ג'ימי קימל בעקבות כך שיצא כסינגל שיווקי.<ref></ref> לאחר מכן, היא הופיעה עימו במסגרת פרויקט מיוחד של iHeartRadio, במהלכו ביצעה גם מספר שירים נוספים.<ref></ref> ב-3 בדצמבר 2015 היא חזרה לקדם את השיר כאשר הופיעה איתו בגרסת פסנתר בתוכנית רדיו אוסטרלית.<ref></ref>

ב-30 בספטמבר באותה השנה היא ביצעה את השיר ביחד עם מספר שירים במוזיאון הגראמי במסגרת אירוע מיוחד שהתרחש לכבודה.<ref></ref> ב-15 בפברואר 2016 ביצעה שוב את השיר בטקס פרסי הגראמי ה-58.<ref></ref> בנוסף לכך, היא הופיעה עימו גם בסיבוב ההופעות "The 1989 World Tour", שנועד לקידום 1989 ובתאריכים נבחרים בסיבוב ההופעות שקיימה אחריו.<ref></ref>

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Out of the Woods" בוצע באצטדיון ניסאן בנאשוויל, טנסי, ב-6 במאי 2023. סוויפט הציגה את השיר על ידי התגרות בקהל עם הגיטרה האקוסטית שלה, והזכירה שהיא שמרה שיר מיוחד לאותו הרגע. היא ביקשה בהומור מהקהל לשפוט באיזו עוצמה הם יצרחו כדי לקבוע אם זו בחירה טובה.<ref></ref>

זמר הרוק ריאן אדמס הקליט גרסת כיסוי לשיר כחלק מהאלבום שלו 1989 שהוא בעצם אלבום המכיל גרסאות כיסוי לכל השירים של סוויפט מאלבומה, 1989.<ref></ref>

== קרדיטים וצוות ==
כל הקרדיטים שלהלן לקוחים מהערות האלבום של 1989.
;מיקומי הקלטה
* הוקלט באולפני ההקלטות של קונוויי (לוס אנג'לס, קליפורניה)
* המיקסינג נעשה באולפני MixStar (וירג'יניה ביץ', וירג'יניה)
* המאסטרינג נעשה בסטרלינג סאונד (ניו יורק)

;צוות

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| זהב
| 35,000<small></small>
|-
! ארצות הברית (RIAA)<ref name=":14"></ref>
| פלטינה
| 1,000,000<small></small>
|-
! הממלכה המאוחדת (BPI)<ref></ref>
| זהב
| 400,000<small></small>
|-
! נורווגיה (IFPI Norway)<ref></ref>
| פלטינה
| 60,000<small></small>
|-
! קנדה (Music Canada)<ref></ref>
| זהב
| 40,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders" border="1"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |מקור
|-
! scope="row" |כלל העולם
|14 באוקטובר 2014
|הזרמת מוזיקה • הורדה דיגיטלית
|ביג משין
| style="text-align:center;" |<ref></ref>
|-
! scope="row" |ארצות הברית
|19 בינואר 2016
|רדיו להיטים עכשוויים • רדיו עכשווי למבוגרים
|ריפבליק
| style="text-align:center;" |<ref></ref><ref></ref>
|-
! scope="row" |איטליה
|5 בפברואר 2016
|רדיו איירפליי
|יוניברסל
| style="text-align:center;" |<ref></ref>
|}

== Out Of The Woods (Taylor's Version) ==
=== מיקומי שיא ===

=== נתוני מכירות ===

== קישורים חיצוניים ==

== ביאורים ==

== הערות שוליים ==

קטגוריה:שירי 2014
קטגוריה:סינגלים מ-2016
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי ג'וזף קאהן
קטגוריה:שירי סינת'-פופ אמריקאיים
קטגוריה:שירי זהב בממלכה המאוחדת
קטגוריה:סינגלים בהוצאת ביג משין רקורדס